Einnig eru talin upp 39 önnur guðshús , kapellur eða bænahús , til dæmis Fríkirkjan í Hafnarfirði og Reykjavík en þær tilheyra ekki þjóðkirkjunni . En þessar tölur gefa þó ágæta mynd af fjölda kirkna á Íslandi . Sóknir þjóðkirkjunnar eru á þriðja hundrað og prófastsdæmin 12 talsins en þeim hefur heldur fækkað síðustu ár . Þau voru til að mynda 16 er áðurnefnd kirknaskrá var tekin saman . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .